टेस्ट क्रिकेट में यह आठवां अवसर है जबकि भारत दस विकेट से जीत दर्ज करने में सफल रहा। वेस्टइंडीज के खिलाफ उसने पहली बार यह उपलब्धि हासिल की। भारतीय टीम ने राजकोट में पहले टेस्ट मैच में भी पारी ओर 272 रन से रिकार्ड जीत दर्ज की थी। भारत ने स्वदेश में लगातार दस श्रृंखलाएं जीतकर आस्ट्रेलियाई रिकार्ड की बराबरी भी की। वेस्टइंडीज के बल्लेबाज फिर से जूझते नजर आये। उसकी तरफ से सुनील अंबरीश ने 38 और शाई होप ने 28 रन बनाये।